FI Euroopan unionin virallinen lehti C 54/5

Jäsenvaltion toimittamat tiedot perustamissopimuksen 87 ja 88 artiklan soveltamisesta kalastustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen annetun komission asetuksen (EY) N:o 736/2008 mukaisesti myönnetystä valtiontuesta

2013/C 54/05

Tuen N:o: SA.35845 (12/XF)

Jäsenvaltio: Italia

Tuen myöntävä alue: Marche

Tukijärjestelmän nimike: avviso pubblico per la concessione di contributi ai sensi della misura 2.1 — sottomisura 1 — Acquacoltura del PO FEP 2007/2013 – asetuksen (EY) N:o 1198/2006 28 ja 29 artikla.

Oikeusperusta: Decreto dirigente della Posizione di Funzione Pesca e Zootecnia (oggi Attività Ittiche e faunistico-venatorie) n. 128 del 18 dicembre 2008.

Tukijärjestelmän vuosittaiset menot: Asetuksen (EY) N:o 1198/2006 mukaisesti käytettävissä olevien varojen lisäksi voidaan käyttää myös omia varoja saaduista rahoitushakemuksista riippuen. Se omien varojen määrä, joka voidaan käyttää, on sen vuoksi vahvistettava tapauskohtaisesti noudattaen kunkin rahoitushakemuksen jättämiselle asetettuja määräaikoja. Määrä voi olla esimerkiksi noin 300 000 EUR vuodessa.

Tuen enimmäisintensiteetti: Asetuksen (EY) N:o 1198/2006 liitteen II mukaisesti, eli

40 % komission suosituksessa (EY) N:o 2003/361/EY tarkoitettujen mikroyritysten sekä pienten ja keskisuurten yritysten osalta

Voimaantulopäivä: Sen jälkeen, kun tuki on julkaistu Marchen alueen virallisessa lehdessä

Tukijärjestelmän kesto (enintään 30 päivään kesäkuuta 2014 asti); ilmoitetaan:

— jos kyseessä on ohjelma: päivämäärä, johon asti tukea voidaan myöntää: ensimmäistä tukierää koskevan hakemuksen osalta tuki myönnetään viimeistään vuoden 2009 aikana; toista erää koskevan hakemuksen osalta tuki myönnetään viimeistään vuoden 2010 ensimmäisen puoliskon aikana; kolmatta erää koskevan hakemuksen osalta tuki myönnetään viimeistään vuoden 2011 ensimmäisen puoliskon aikana.

Tuen tarkoitus: Vesiviljelyalan rakenneuudistus asetuksen (EY) N:o 1198/2006 28 ja 29 artiklan sekä kyseisen asetuksen täytäntöönpanoasetuksen vaatimusten mukaisesti. Tavoitteena on toteuttaa ylimääräisiä hankkeita, jotka täyttävät asetuksessa (EY) N:o 1198/2006 säädetyt vaatimukset.

Ilmoitetaan käytetty artikla (8–24 artiklasta): 11 artikla

Kyseessä oleva toiminta: tuottavia investointeja vesiviljelyn alalla

Tuen myöntävän viranomaisen nimi ja osoite:

Regione Marche Servizio Agricoltura, Forestazione e Pesca P.F. Attività ittiche e faunistico-venatorie (aiempi nimi: P.F. Pesca e zootecnia, muuttui 14 päivänä maaliskuuta 2009) Via Tiziano 44 60125 Ancona AN ITALIA

Internetosoite, jossa on nähtävissä tukiohjelman koko teksti: http://www.pesca.marchc.it/web/F-E-l–200/index.htm

Perusteet (ilmoitetaan, miksi valtiontukijärjestelmä on otettu käyttöön Euroopan kalatalousrahaston tuen sijaan): Kyseessä on Euroopan kalatalousrahaston tukea vastaava tuki, jota voidaan tarvittaessa täydentää omista varoista, minkä vuoksi se kuuluu asetuksen (EY) N:o 736/2008 soveltamisalaan. Näin ollen tuki mahdollistaa Euroopan kalatalousrahaston vaatimusten ja poikkeuksen saaneita tukijärjestelmiä koskevassa yhteisön lainsäädännössä vahvistettujen perusteiden mukaiset ylimääräiset hankkeet. Jos käytetään muita kuin Euroopan kalatalousrahaston varoja, on kiinnitettävä erityistä huomiota sekä niin kutsutun kannustavan vaikutuksen että Deggendorf-periaatteen noudattamiseen.